32002D0812
L 280/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 3 октомври 2002 година
за установяване съгласно Директива 2001/18/ЕО на Европейския парламент и на Съвета на формуляр за обобщена информация, свързан с пускането на пазара на генетично модифицирани организми като продукти или в продукти
(2002/812/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване в околната среда на генетично модифицирани организми и за отмяна на Директива 90/220/ЕИО (1), и по-специално член 13, параграф 2, буква з) от нея,
като взе предвид предложението на Комисията,
като има предвид, че:
(1)
Съгласно част В на Директива 2001/18/ЕО следва да бъде изпратена предварителна нотификация до компетентния национален орган относно планираното пускане на пазара на генетично модифициран организъм (наричан по-нататък ГМО) или на комбинация от такива организми.
(2)
Нотификацията съдържа, inter alia, резюме на съответната документация, която компетентният национален орган следва да изпрати на компетентните органи на другите държави-членки и на Комисията, и което Комисията следва незабавно да предостави на разположение на обществеността. Това резюме следва да бъде изготвено в съответствие със специален формуляр.
(3)
Формулярът следва да отразява необходимостта да позволява възможно най-пълния обмен на съответна информация, представена по стандартизиран и лесно разбираем начин, без да се накърнява фактът, че така представената информация не може да служи като основа за оценка на екологичния риск.
(4)
Комитетът, създаден съгласно член 30, параграф 2 от Директива 2001/18/ЕО, бе консултиран на 12 юни 2002 година и не е представил становище по предложението на Комисията за решение,
ПРИЕ НАСТОЯЩОТО РЕШЕНИЕ:
Член 1
За целта на съставяне на резюме на досието за представяне на компетентния национален орган съгласно член 13, параграф 2, буква з) от Директива 2001/18/ЕО, нотификаторът използва формуляр за обобщена информация, посочен в приложението към настоящото решение.
Член 2
Адресати на настоящото решение са държавите-членки.
Съставено в Люксембург на 3 октомври 2002 година.